**Indokolás a szociális tüzifa támogatás helyi szabályairól szóló rendelethez**

Általános indokolás

A Belügyminiszter – az államháztartásért felelős miniszter egyetértésével - Magyarország 2019. évi központi költségvetéséről szóló 2018. évi L. törvény 3. melléklet I.9. pont szerinti A települési önkormányzatok szociális célú tüzelőanyag vásárlásához kapcsolódó támogatásra pályázatot írt ki.

Mátraszele Község Önkormányzata támogatási igényét határidőben leadta, és a miniszter döntése szerint **2.628.900.-** Forint támogatásban (összesen ez 115 m3 fát jelent) részesül.

Az önkormányzatoknak rendeletben kell meghatározniuk a szociális rászorultság és az igénylés feltételei.

Részletes indokolás

1.§-hoz

A rendelet célját és hatályát rögzíti. Támogatásra a községben élő lakos jogosult.

2-3.§-hoz

A támogatás feltételeit határozza meg: A jogosult a pályázati kiírásban is felsorolt szociális ellátások valamelyikében kell, hogy részesüljön. Kizáró okokat is nevesít, például, ha az ingatlan tüzifával nem fűthető, vagy ha az ingatlan nem lakott.

4-6.§-hoz

A támogatás megállapításának szabályai kerülnek itt rögzítésre: hogyan indul az eljárás, ki dönt a támogatásról, mikor kerül átadásra a tüzifa.

7.§-hoz

A záró rendelkezések között a hatályba lépés és a hatályvesztés időpontját határozza meg dátumszerűen.